เลี้ยงเเมวจร ค่ะ เเละเเมวได้เเผลมาทุกวัน เเต่หลังๆเริ่มหนักค่ะ พอดีอยากจะช่วยเหลือมัน ไม่ทราบว่าพอมีวิธีไหนบ้างค่ะ ใช้ ยาที่ชื่อ Nano Spray ได้ไหมค่ัสำหรับเเผลสดหรือเเผลถูกกัด ขอคำเเนะนำด้วยค่ะ ถ้าหากไม่ได้พาหาค่ะ
สวัสดีค่ะ บาดแผลที่เกิดกับแมว จากการโดนแมวตัวอื่นกัด หรือการอยู่ใกล้ชิดกับแมวจรตัวอื่นๆ อาจเสี่ยงต่อการติดโรคต่างๆ ได้ เช่น โรคพิษสุนัขบ้า โรคเอดส์แมว ลิวคีเมีย ไข้หวัดแมว ไข้หัดแมว เป็นต้น ดังนั้น หากนำแมวจรมาเลี้ยง ควรฉีดวัคซีนป้องกันโรคเหล่านี้ไว้ด้วยส่วนบาดแผลที่เกิดขึ้นกับแมวนั้น ก็ควรเช็ดทำความสะอาดด้วยน้ำเกลือ และใส่ยาฆ่าเชื้อ โดยอาจใช้ยา โพวิโดน ไอโอดีน ซึ่งเป็นยาใส่แผลสด มาทาให้แมวได้ แต่ต้องระวังไม่ให้แมวเลีย หรืออาจใส่ ยาฆ่าเชื้อสำหรับสัตว์โดยเฉพาะก็ได้ ซึ่งยายี่ห้อ Nano Spray ที่ใช้อยู่ ก็สามารถใช้ได้ค่ะ และสัตว์สามารถที่จะเลียได้อย่างไรก็ตาม หากแมวมีแผลขนาดใหญ่ ลึก มีหนอง แนะนำควรพาไปพบสัตว์แพทย์เพื่อให้ดูแลบาดแผล รวมถึงให้ยาปฎิชีวนะฆ่าเชื้อกินด้วยค่ะทั้งนี้ การทำหมันแมว ทั้งตัวผู้และตัวเมีย จะช่วยลดความก้าวร้าว ลดการติดสัด โอกาสที่จะกัดกันก็จะน้อยลง หากเป็นไปได้ ก็ควรพยายามทำหมันแมวเหล่านี้ค่ะ